paragraph_text: Kao dijete živjela je sa samohranom majkom. Oca nikad nije upoznala ni vidjela. Pohađala je područnu školu OŠ prof. dr. Josipa Plemlja Bled u Bohinjskoj Beli. Poslije je pohađala gimnaziju u Jesenicama. Ondje je spoznala da želi biti glumica. Debitirala je ulogom studentice u filmu Oxygen. U sjećanju Slovenaca odigrala je nezaboravne uloge u dva filmoa Matjaža Klopčiča: kao Presečnikova Meta u Cvetju v jeseni i kao Žašlerca u Vdovstu Karoline Žašler. U skoro četiri desetljeća nastupa na kazališnim daskama, filmskom platnu i televizijskom zaslonu odigrala je veliki broj glavnih uloga, za koje je dobila najprestižnije kazališne i filmske nagrade, među ostalim brojne pulske Zlatne arene (1976. i 1977.), nagradu Prešernove zaklade 1977., Borštnikov prsten (1999.), Prešernovu nagradu za trajni prinos razvitku slovenske kulture (1993. godine). Prvakinja je kazališnog ansambla ljubljanske Drame i veleposlanica UNICEFa. Izabrana je za ikonu slovenskog glumišta. Bila je supruga poznatog slovenskog glumca Radka Poliča, a danas je supruga Dušana Jovanovića.